નાની અંકિતાને ખોળામાં બેસાડતાં શ્રીકાંતે કહ્યું. એક શિક્ષક તરીકે તેને બરાબર ખબર હતી કે કોઈ નવી ભાષા શીખવવા પહેલાં બાળકમાં તે ભાષા પ્રત્યેની રૂચિ કઈ રીતે જાગૃત કરવી. આથી તેણે નક્કી કર્યું હતું કે શરૂઆતમાં તે અંકિતાને પુસ્તકમાંથી વાર્તાઓ વાંચી સંભળાવશે અને ત્યારબાદ તે ધીમે ધીમે દીકરીમાં ગુજરાતી ભાષાના કક્કા બારાખડીના બીજ રોપવા શરૂ કરશે. આથી તેણે રોજીંદો નિયમ બનાવી દીધો કે નાની અંકિતાને તેના ડેડી રોજ એક નવી વાર્તા સંભળાવશે.